alexandrainst/scandi-wiki huggingface dataset:
Fuman fylke

Fuman fylke (persisk شهرستان فومن) er eit fylke i Gilan i Iran. Det administrative senteret i fylket er Fuman. I folketeljinga i 2006 var innbyggjartalet i fylket 96 788. Fylket er delt inn i dei to distrikta Sentral-distriktet og Sardar-e Jangal-distriktet. Fylket har dei tre byane Fuman, Maklavan og Masuleh.

Kjelder

Denne artikkelen bygger på «Fuman County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)

Bakgrunnsstoff

Fylke i Gilan
Lahijan fylke

Lahijan fylke (persisk شهرستان لاهیجان) er eit fylke i Gilan i Iran. Det administrative senteret i fylket er Lahijan. I folketeljinga i 2006 var innbyggjartalet i fylket 161 491. Fylket er delt inn i dei to distrikta Sentral-distriktet og Rudboneh-distriktet. Fylket har dei to byane Lahijan og Rudboneh.

Kjelder

Denne artikkelen bygger på «Lahijan County» frå ,  den 31. mars 2021. 
 oppgav desse kjeldene:

Bakgrunnsstoff

Fylke i Gilan
Langarud fylke

Langarud fylke (persisk شهرستان لنگرود) er eit fylke i Gilan i Iran. Det administrative senteret i fylket er Langarud. I folketeljinga i 2006 var innbyggjartalet i fylket 133 133. Fylket er delt inn i dei tre distrikta Sentral-distriktet, Kumeleh-distriktet og Otaqvar-distriktet. Fylket har dei fem byane Langarud, Chaf og Chamkhaleh, Otaqvar, Kumeleh og Shalman.

Kjelder

Denne artikkelen bygger på «Langarud County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)

 

Fylke i Gilan
Masal fylke

Masal fylke (persisk شهرستان ماسال) er eit fylke i Gilan i Iran. Det administrative senteret i fylket er Masal. I folketeljinga i 2006 var innbyggjartalet i fylket 47 648. Fylket er delt inn i dei to distrikta Sentral-distriktet og Shanderman-distriktet. Fylket har dei to byane Masal og Bazar Jomeh.

Kjelder

Denne artikkelen bygger på «Masal County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)

 

Fylke i Gilan
Rudsar fylke

Rudsar fylke (persisk شهرستان رودسر) er eit fylke i Gilan i Iran. Det administrative senteret i fylket er Rudsar. I folketeljinga i 2006 var innbyggjartalet i fylket 144 576. Fylket er delt inn i dei fire distrikta Sentral-distriktet, Chaboksar-distriktet, Kelachay-distriktet og Rahimabad-distriktet. Fylket har dei fem byane Rudsar, Chaboksar, Kelachay, Rahimabad og Vajargah.

Kjelder

Denne artikkelen bygger på «Rudsar County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )
 http://www.maplandia.com/iran/mazandaran/rudsar-37-34-12-n-49-9-53-e/

 

Fylke i Gilan
Rasht fylke

Rasht fylke (persisk شهرستان رشت) er eit fylke i Gilan i Iran. Det administrative senteret i fylket er Rasht. I folketeljinga i 2006 var innbyggjartalet i fylket 847 680. Fylket er delt inn i seks distrikt: Sentral-distriktet, Khomam-distriktet, Khoshk-e Bijar-distriktet, Kuchesfahan-distriktet, Lasht-e Nesha-distriktet og Sangar-distriktet. Fylket har seks byar: Rasht, Khomam, Khoshk-e Bijar, Kuchesfahan, Lasht-e Nesha og Sangar

Kjelder 

Denne artikkelen bygger på «Rasht County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )

 

Fylke i Gilan
Rezvanshahr fylke

Rezvanshahr fylke (persisk شهرستان رضوانشهر) (or Hashtpar: هشتپر)er eit fylke i Gilan i Iran. Det administrative senteret i fylket er Rezvanshahr. I folketeljinga i 2006 var innbyggjartalet i fylket 64 193. Fylket er delt inn i dei to distrikta Sentral-distriktet og Pareh Sar-distriktet. Fylket har dei to byane Rezvanshahr og Pareh Sar.

Kjelder

Denne artikkelen bygger på «Rezvanshahr County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )

 

Fylke i Gilan
Rudbar fylke

Rudbar fylke (persisk شهرستان رودبار) er eit fylke i Gilan i Iran. Det administrative senteret i fylket er Rudbar. I folketeljinga i 2006 var innbyggjartalet i fylket 101 884. Fylket er delt inn i dei fire distrikta Sentral-distriktet, Rahmatabad and Blukat-distriktet, Amarlu-distriktet og Khorgam-distriktet. Fylket har dei sju byane Rudbar, Bareh Sar, Jirandeh, Lowshan, Manjil, Rostamabad og Tutkabon.

Kjelder

Denne artikkelen bygger på «Rudbar County» frå ,  den 31. mars 2021. 
 oppgav desse kjeldene:

 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )

Bakgrunnsstoff

Fylke i Gilan
Shaft fylke

Shaft fylke (persisk شهرستان شفت) er eit fylke i Gilan i Iran. Det administrative senteret i fylket er Shaft. I folketeljinga i 2006 var innbyggjartalet i fylket 63 375. Fylket er delt inn i dei to distrikta Sentral-distriktet og Ahmadsargurab-distriktet. Fylket har dei to byane Shaft og Ahmadsargurab.

Kjelder

Denne artikkelen bygger på «Shaft County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )

 

Fylke i Gilan
Siahkal fylke

Siahkal fylke (persisk شهرستان سیاهکل) er eit fylke i Gilan i Iran. Det administrative senteret i fylket er Siahkal. I folketeljinga i 2006 var innbyggjartalet i fylket 46 991. Fylket er delt inn i dei to distrikta Sentral-distriktet og Deylaman-distriktet. Fylket har dei to byane Siahkal og Deylaman.

Kjelder

Denne artikkelen bygger på «Siahkal County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran)

Bakgrunnsstoff

Fylke i Gilan
Sowmeeh Sara fylke

Sowmeeh Sara fylke (persisk شهرستان صومعه‌سرا) er eit fylke i Gilan i Iran. Det administrative senteret i fylket er Sowmeeh Sara. Fylket ligg vest i Gilan og er omgjeve av Fuman fylke, Masal fylke og Bandar-e Anzali fylke. I folketeljinga i 2006 var innbyggjartalet i fylket 129 628. Fylket er delt inn i dei tre distrikta Sentral-distriktet, Mirza Kuchek Janghli-distriktet og Tulem-distriktet. Fylket har dei tre byane Sowmeeh Sara, Marjaghal og Gurab Zarmikh.

Kjelder

Denne artikkelen bygger på «Sowmeeh Sara County» frå ,  den 31. mars 2021. 
 oppgav desse kjeldene: 
 اطلس گیتاشناسی استان‌های ایران [Atlas Gitashenasi Ostanhai Iran] (Gitashenasi Province Atlas of Iran )
 sowmeeh sara news agency: www.varannews.ir

 

Fylke i Gilan
Talesh fylke

Talesh fylke, òg kalla Tavalesh (persisk شهرستان تالش) er eit fylke i Gilan i Iran. Det administrative senteret i fylket er Hashtpar.

Fylket er delt inn i dei fire distrikta Sentral-distriktet, Asalem-distriktet, Haviq-distriktet og Kargan Rud-distriktet.

Fylket har dei fem byane Hashtpar, Lisar, Asalem, Chubar og Haviq. I folketeljinga i 2006 var innbyggjartalet i fylket 200 000.

Talesh ligg langs sørvestkysten av Kaspihavet.

Kjelder

Denne artikkelen bygger på «Talesh County» frå ,  den 31. mars 2021.

Bakgrunnsstoff

Fylke i Gilan
Rismål

Rismål er kl. 6 om morgone . Som ein ser av namnet syner rismål til den tida det var vanleg å stå opp i norrøn tid. Fleire fjell har om sumaren vore nytta som solmerke for ristid, og det finst fleire fjell som heiter Rismålstinden.

Sjå òg 

 Dagmål

 Midaftanstid

Refeansar 

 
Tider av døgnet
Dagmål

Dagmål er kl. 9 om morgone . Som ein ser av namnet syner dagmål til den tida dagen tok til (etter at morgonen var omme).

Sjå òg 
Rismål
Midaftanstid

Refeansar 

 
Tider av døgnet
Midaftanstid

Midaftanstid er kl. 18 . Som ein ser av namnet syner er midaftanstid om lag midt i kveldsøkta.

Sjå òg 
Rismål
Dagmål

Refeansar 

 
Tider av døgnet
Henrik Barruk

Lars Henrik Andreas Barruk ( i Västerås) er ein umesamisk språkkonsulent og lærar, som er kjent for arbeidet sitt med umesamisk språkrevitalisering og dokumentasjon.

Barruk er ein av få umesamiske talarar, og han har halde kurs i umesamisk ved Umeå universitet. Han var òg med i ei arbeidsgruppe oppnemnd av Samiskt parlamentariskt råd og utvikla ein umesamisk ortografi saman med språkvitarane Ole Henrik Magga, Pekka Sammallahti og Olavi Korhonen. Barruk har òg saman med eldre umesamiske talarar arbeidd med ein umesamisk ordbok beståande av 4 300 ord. I 2008 vart han tildelt Umeå sameforening sin heiderspris og språkprisen Gollegiella for arbeidet sitt,  og i 2018 vart han òg tildelt minoritetsspråkprisen til det svenske språkrådet for innsatsen sin.  Barruk er far til musikaren Katarina Barruk som skriv musikk på umesamisk og arbeider som lærar på umesamiske språkbad.

Referansar 

Denne artikkelen bygger på «Henrik Barruk» frå ,  den 31. mars 2021.  
 
Svenske pedagogar
Umesamisk språk
Katarina Barruk

Elina Maria Katarina Barruk () er ein samisk songar, joikar, pianist og låtskrivar frå Sverige som framfører eigne tekster på umesamisk. Ho er ein forkjempar for og aktiv brukar av umesamisk, eit språk som vert sett på som utryddingstrua av UNESCO.

Biografi 
Barruk vart fødd i Storuman i Storuman kommune i Lappland i Västerbottens län i Sverige. Ho er dotter av språkkonsulenten Henrik Barruk.

Barruk er ein av få unge samar som snakkar umesamisk flytande, og har uttrykt eit sterkt ønske om å føra språktradisjonen vidare. Ho er blant anna med og leier språkbad der menneske i ulike aldrar møtest for å tala og lære seg umesamisk.  Ho har òg arbeidd deltid som lærer i samisk i Umeå og Storuman.

I 2012 vart ho utnemnd til årets unge samiske artist på urfolkfestivalen Riddu Riđđu i Kåfjord i Nord-Troms. I 2013 avslutta ho den musikkestetiske linja på Midgårdsskolans gymnasium i Umeå, seinare har ho òg studert på Samernas folkhögskola i Jokkmokk i Norrbottens län. 

I 2013 mottok Barruk Umeå sameforeining sitt ungdomsstipendet med denne grunngjevinga:

Hon får stipendiet för sin talangfullhet i musikskapande som hon på ett briljant sätt kombinerar med sitt djupa engagemang för det umesamiska språket. Genom eget komponerande av musik med jojkelement och texter på umesamiska har hon funnit ett eget musikaliskt uttryck som kommer att utvecklas än mer.

I 2014 var Barruk med i prosjektet Russuoh vuölieb – Väck upp jojken! saman med fleire andre unge joikarar, der ho deltok i arbeidet med nytolkingar av eldre joikar. Resultatet vart framført under ein konsert i Umeå laurdag den 30. august 2014 i samband med at Umeå var europeisk kulturhovudstad.

I 2015 lanserte ho debutalbumet sitt Báruos med tekster på umesamisk, eit album som har fått god kritikk.

Under oppstarten av Dei sameinte nasjonane sitt internasjonale år for urfolkspråk (2019) framførte ho musikk på umesamisk. Seinare same året mottok ho òg kulturprisen «Guldäpplet» i Folkets hus i Umeå.

Diskografi 

 Báruos, 2. september 2015, produsert av Frode Fjellheim, debutalbum.
 Russuoh vuölieb, 15. september 2015, medvirkende. Liveinnspilling fra konsert 30. august i Umeå [Låt nr 2, «Máttaráhkku»; låt nr 27, «Kustlandet» og låt nr 50, «Stuorra Várrie»; låt nr 27 ble fremført av Katarina Barruk. Låtene nr 2 og 50 ble fremført av Marja Helena Fjellheim Mortensson & Katarina Barruk].
 Ruhttuo, 28. oktober 2022.

Referansar 

Denne artikkelen bygger på «Katarina Barruk» frå ,  den 1. april 2021.  

Samiske musikarar
Svenske songarar
Umesamisk språk
The Mamas

The Mamas er ei svensk-amerikansk soul- og gospelgruppe, beståande av Ashley Haynes, Loulou Lamotte og Dinah Yonas Manna. The Mamas vann Melodifestivalen 2020 og skulle ha representert Sverige i Eurovision Song Contest 2020 med songen «Move». Men 18. mars 2020 avlyste EBU Eurovision Song Contest på grunn av koronaviruspandemien i Europa vinteren 2020.

Bakgrunn 
Gruppa vart skipa i 2019 og består av tre medlemmar: Ashley Haynes (fødd 19. januar 1987 i Washington D.C.), Loulou Lamotte (fødd 16. april 1981 i Malmö) og Dinah Yonas Manna (fødd 5. september 1981 i Stockholm). Ein fjerde medlem, Paris Renita, forlét gruppa i 2019.

Gruppa sørgde for støttevokal for John Lundvik sin song «Too Late for Love», som vann Melodifestivalen 2019. Lundvik og The Mamas representerte deretter Sverige i Eurovision Song Contest 2019 i Tel Aviv i Israel. Bidraget enda til slutt på femteplass i finalen 18. mai 2019.

I slutten av 2019 vart det offentleggjort at The Mamas – utan Paris Renita – skulle deltake på ny i Melodifestivalen, denne gongen med sitt eige bidrag, «Move». Dei deltok i den fyrste semifinalen laurdag 1. februar i Linköping og kvalifiserte seg til finalen 7. mars 2020 i Friends Arena i Stockholm.

The Mamas vann ein knapp siger i Melodifestivalen 2020 med 137 poeng – berre eitt poeng føre Dottar og songen «Bulletproof». Med sigeren skulle The Mamas ha representert Sverige i Eurovision Song Contest 2020 i Rotterdam i Nederland, i den fyrste semfinalen tysdag 10. mai 2020. På grunn av koronavirusutbrotet i Europa vinteren 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.

I 2021 deltok The Mamas i Melodifestivalen med songen «In the Middle». Dei deltok i den fjerde semifinalen laurdag 27. februar og kvalifiserte seg til finalen 13. februar 2021. Bidraget enda til slutt på ein tredjeplass i finalen.

Diskografi

Singlar

Kjelder 

Denne artikkelen bygger på «The Mamas» frå ,  den 31. mars 2021.  

Svenske musikkgrupper
Melodifestival-vinnarar
Melodifestival-deltakarar
Melodifestivalen 2020-deltakarar
Melodifestivalen 2021-deltakarar
Svenske Eurovision Song Contest-deltakarar
Eurovision Song Contest 2020-deltakarar
Bjarne Walle

Bjarne Walle () var ein norsk forfattar og treskjerar. Han budde heile livet i Bamble og i tillegg til å skriva dreiv han med treskurd, mest med skulpturar. Han var produktiv og hadde fleire utstilling i inn- og utland.

Verk 
 I lyset fra tyrielden (1977)
 Hagars barn (1978)
 Liv Gautesdatter og skoggangsmannen (1979)
 Varg-Oluf (1980)
 Sagnet om Gølin (1981)
 Gølins vinter (1982)
 Vår under snøen (1983)
 Stormfuglen (1984)
 Drømmen om Åste (1985)
 Inger (1986)
 Huldra frå Gåråfjell (1987)
 Jordens døtre (1988)
 Lapp-Mari (1989)
 Lenkene (1991)

Referansar 

Norske forfattarar
Norske treskjerarar
Handball-NM 1997/98 for kvinner

Noregsmeisterskapen i handball 1997/98 for kvinner vart vunne av Larvik Håndballklubb gjennom finalesiger 24 – 19 over Byåsen Idrettslag.

Semifinalane
Byåsen IL – Nordstrand IF 34-23 og 20-27 = 54 – 50 
Larvik HK – Stabæk IF 33-24 og 33-26 = 66 – 50

Finalen
Finalen vart avvikla i Oslo Spektrum laurdag 7. februar 1998 framfor 5 402 tilskodarar. Etter fyrste omgang leia Larvik 6-5. I den andre omgangen snudde Byåsen til leiing 12-9, før kampen vart avgjort med Larvik-mål utan Byåsen makta kvittere før Trondheims-laget reduserte til 13-14, noko som vart sluttresultatet. 

Larvik HK suverene einar i finalen var Tonje Larsen, ho skåra alle Larvik-måla i fyrste omgang og stoppa ikkje før ho stod med 10 nettkjenningar. Elles skåra Monica Vik Hansen 2 gongar medan Annette Tveter og Heidi Flaatnes skåra kvar sitt mål. Målvakta Lene Rantala stod ein god kamp. Birgitte Sættem og lagkaptein Kristine Moldestad markerte seg i forsvarsspelet. 

Byåsen IL sin sentrale spelar var Trine Haltvik med 9 skåringar. Elles noterte Suzana Zulijani, Kari Knudsen, Maren Villabø og Camilla Solberg seg for ei skåring kvar. Også målvakt Annette Skotvoll, Mia Hermansson Högdahl og Ann Cathrin Eriksen var med i Byåsen-laget.

Begge mannskapa pådrog seg 5 tominutts-utvisingar. Rune Forbord frå SK Rapp og Ole Jørstad frå Levanger HK dømde kampen.

Kjelder
Østlandsposten 9. februar 1998

Handball i Noreg
Idrettstilskipingar i Oslo
Lene Rantala

Lene Rantala () er ein dansk tidlegare handballspelar. Ho vann i perioden 1994-2002 tre EM-gull, to OL-gull og eitt VM-gull med Danmarks landslag. Rantala var målvakt og deltok i 230 landskampar i tida 1991-2007. Frå 1997 til 2014 spelte ho for det suverene topplaget i norsk kvinnehandball, Larvik HK. Med Larvik-laget vann ho 14 norske seriepokalar og 10 NM-gull, dessutan var ho med på to sigrar i Cupvinnarcupen og ein triumf i Meisterligaen.

Klubbspel
Rantala stod i mål for Fredriksberg IF frå 1990 til -93. Etter ein sesong i Brabrand IF flytta ho i 1994 til Noreg for å spele for Toten HK. Deretter var ho Junkeren-spelar i 1996/97-sesongen. Då Bodø-laget rykka ned frå toppserien skreiv ho kontrakt med Larvik HK, ein klubb som var i ferd med å ta over hegemoniet i norsk handball. Frå ho fekk tildelt sin fyrste kongepokal i februar 1998 sanka ho ytterlegare ni kongepokalar før ho la opp i 2014/15. I perioden 2000-14 vann Larvik og Rantala samtlege norske serimeisterskap, med unnatak for 2004. Våren 2005 vann Larvik også Cupvinnarcupen, ein prestasjon Rantala og Larvik-kvinnene gjentok i 2008. Høgdepunktet som Larvik-spelar opplevde ho då laget gjekk heilt til topps i Meisterligaen 2011.

Landslagsspel
Med Danmark vann Rantala VM-sølv i 1993, EM-gull 1994 og VM-bronse 1995, utan å han ein framståande plass i mannskapet. År 1996  var ho med på den historiske dobelltriumfen; fyrst OL-gull i Atlanta og sidan EM-gull. Året etter tok Danmark endå eit meisterskapsgull under Handball-VM, før Noreg vart for sterke i EM-finalen 1998. Rantala fekk eit nytt OL-gull i Sydney i 2000 og ho vart europameister for tredje gong då Danmark på heimebane slo Noreg i finalen i desember 2002. På landslaget vart Rantala mykje nytta som andremålvakt, fyrst for Susanne Munk Lauritsen og til sist Karin Mortensen.

Kjelder

Denne artikkelen bygger på «Lene Rantala» frå ,  den 1. april 2021.  
 

Danske handballspelarar
Olympiske meistrar for Danmark
Europameistrar i handball
Verdsmeistrar i handball
Spelarar i Handball-VM 1993 for kvinner
Medaljevinnarar under sommar-OL 1996
Danske deltakarar under sommar-OL 1996
Handballspelarar under sommar-OL 1996
Medaljevinnarar under sommar-OL 2000
Danske deltakarar under sommar-OL 2000
Handballspelarar under sommar-OL 2000
Folk frå København
The Breakfast Club

The Breakfast Club er ein amerikansk dramakomedie og ungdomsfilm frå 1985 regissert og skriven av John Hughes. Filmen handlar om fem elevar på ein amerikansk high school som må vera på skulen ein  laurdag, som straff for diverse tildragingar. Dei er svært ulike, men i løpet av dagen oppdagar dei at dei har meir til felles enn dei ante på førehand. Dei leiande rollene blir spelte av Emilio Estevez, Anthony Michael Hall, Judd Nelson, Molly Ringwald og Ally Sheedy. 

Filmen blei ein stor publikumssuksess i USA, men gjorde det mindre godt i utlandet.

Handling 
Filmen handlar om fem amerikanske high school-elevar som må bera ein laurdag på skulen som straff for ulike feil. Dei fem består av idrettstjerna Andrew, pøbelen John, nerden Brian, den alternative og nevrotiske Allison og den vakre Claire (alle dei klassiske high school-personlegdomane). Alle har på kvar sin måte gjort seg fortent til å sitja igjen, til alt overmål på ein laurdag formiddag. Dei har ikkje noko til felles og likar heller ikkje kvarandre, men i løpet av dagen blir alle psykologiske og menneskelege barrierane brotne, og nyansane og alle dei individuelle trrekka deira kjem fram. Utover dagen oppstår det ein slag solidaritet mellom dei, og når dagen er over går alle derfrå med eit meir nyansert syn på livet.

Om filmen

Popularitet og økonomi 
Breakfast Club tente inn 51,5 millionar dollar på verdsbasis, 45,9 millionar av dei i USA åleine. Han var den 16. mest innbringende filmen på amerikansk kino i 1985.

Produksjonskostnadene var på rundt éin million dollar.

Prisar og utmerkingar 
I 2016 vedtok amerikanske National Film Preservation Board at filmen var viktig nok til å lagrast i National Film Registry.

Tittelmelodien til filmen, «Don't You (Forget About Me)» av Simple Minds, blei særs populær og nådde blant annan førsteplassen på Billboard-lista i 1985.

I rollene 

 Judd Nelson: John Bender, pøbelen
 Molly Ringwald: Claire Standish, den pene
 Emilio Estevez: Andrew Clark, idrettstjerna
 Anthony Michael Hall: Brian Ralph Johnson, nerden
 Ally Sheedy: Allison Reynolds, den alternative og nevrotiske
 Paul Gleason: Assisterande rektor Vernon
 John Kapelos: Carl Reed
 Ron Dean: Far til Andrew

Referansar 

Denne artikkelen bygger på «The Breakfast Club» frå ,  den 1. april 2021.  
 

USA på film
Engelskspråklege filmar
Filmar frå 1985
Soga om Ramnkjell Frøysgode

Soga om Ramnkjell Frøysgode  (nor: Hrafnkels saga Freysgoða, eller Hrafnkatla)  er ei stutt islendingesoge, nedskreven på slutten av 1200-talet. Soga går føre seg på nord-aust-Island, tidleg på 900-talet, ikkje så lengje etter landnåmstida. Med unnatak av Njålssoga er Ramnkjellsoga rekna som den beste islendingesoga, sett frå ein litterær ståstad .
 
Soga handlar om høvdingen Ramnkjell, som har lova å skjema hesten Frøyfakse som er vigt til Frøy. Han har forbode drengane sine å ri på Frøyfakse, og då ein av drengane hans, Einar, likevel gjer det ser han seg nøydd til å drepa Einar, som er son til ein av naboane hans, Såm. For dette vert han dømd fredlaus på tinget. Men på grunn av at han er hovding og har stor makt bryr han seg ikkje om dette og fer heim til garden sin. Ei tid etter dette får Såm hjelp av frendane sine til å fanga Ramnkjell medan han ligg og søv. Frendane til Såm rår han til å drepa Ramnkjell medan han har høve til det. Såm gjev likevel Ramnkjell grid, men tek over garden og høvdingmakta hans. 
Dette føre til at Ramnkjell seinare kan ta hemn, slik at Såm mister makt og ære. Ramnkjell fangar Såm på garden hans medan han søv, og seier til han :
«No, Såm, er du komen i ei stode som du snautt hadde venta deg for tid sidan, at eg no har makt over livet ditt. Men eg skal ikkje vera mindre til mann mot deg enn du var mot meg. Eg skal by deg to vilkår: anten å bli drepen, eller òg at eg åleine skal rå og døma mellom oss»
 
Såm vel livet og han gjer ikkje opprør mot Ramnkjell etter dette.

Refeansar 

Islendingesoger
Grid

Grid kan syna til:

 Jotunkvinna Grid (Griðr)

 Grid i norrøn tid
Matthías Jochumsson

Matthías Jochumsson ()  var ein islandsk forfattar. 

Han var fødd på garden Skógar som låg omtrent 100 meter frå havet i den austlege skråninga ned mot Þorskafjörður, under Vaðalfjöll. Saman med foreldra sine budde han der på garden til han var 11 år. Matthías dreiv sidan med ymse arbeid, men mest på sjøen og med gardsarbeid, men òg med handel på Flatey.
Matthías byrja på latinskolen da han var 24 år gammal. 

Matthías Jochumsson har skrive mange soger og dikt, som til dømes skodespelet Skugga-Sveinn og salmen Lofsöngur som seinare vart tonesett og vart til Islands nasjonalsong. Han omsette Frithiofs saga  og Feltskjærens forteljingar til islandsk. Han var ei stund redaktør for Þjóðólfur. Siste delen av livet budde han på Sigurhæðir på Akureyri, der han sjølv bygde seg hus. Før dette var han prest i Oddi i Rangárvellir og ei tid budde han i Móar på Kjalarnes. Det står eit monument over Matthías på Skógar og på Sigurhæðir på Akureyri er det eit museum til minne om han.

Referansar 

Denne artikkelen bygger på «Matthías Jochumsson» frå ,  den 1. april 2021. 

Islandske forfattarar
Forfattarar frå 1900-talet